CELEX: 32006R0909
Language: hu
Date: 2006-06-20 00:00:00
Title: A Bizottság 909/2006/EK rendelete ( 2006. június 20. ) a közösségi mezőgazdasági számlarendszerről szóló 138/2004/EK európai parlamenti és tanácsi rendelet I. és II. mellékletének módosításáról   (EGT vonatkozású szöveg)

21.6.2006   
            
            
               HU
            
            
               Az Európai Unió Hivatalos Lapja
            
            
               L 168/14
            
         A BIZOTTSÁG 909/2006/EK RENDELETE
   (2006. június 20.)
   a közösségi mezőgazdasági számlarendszerről szóló 138/2004/EK európai parlamenti és tanácsi rendelet I. és II. mellékletének módosításáról
   (EGT vonatkozású szöveg)
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a közösségi mezőgazdasági számlarendszerről szóló, 2003. december 5-i 138/2004/EK európai parlamenti és tanácsi rendeletre (1) és különösen annak 2. cikke (2) bekezdésére,
   mivel:
   
               (1)
            
            
               A közösségi mezőgazdasági számlarendszerről szóló 138/2004/EK rendelet I. és II. melléklete meghatározza a mezőgazdasági számlarendszerre vonatkozó módszertant és adatszolgáltatási programot a Közösségben (EAA-ban). Az európai számlarendszerben (ESA 95) beállt, a pénzközvetítői szolgáltatás közvetett módon mért díját (FISIM) érintő változások következtében az EAA-módszertant oly módon kell aktualizálni, hogy az továbbra is összhangban legyen az ESA-val, a nemzeti számlák központi keretrendszerével.
            
         
               (2)
            
            
               A 138/2004/EK rendeletet ezért ennek megfelelően módosítani kell.
            
         
               (3)
            
            
               Az e rendeletben előírt intézkedések összhangban vannak a 72/279/EGK tanácsi határozattal (2) létrehozott Agrárstatisztikai Állandó Bizottság véleményével,
            
         ELFOGADTA EZT A RENDELETET:
   1. cikk
   A 138/2004/EK rendelet I. melléklete az e rendelet I. mellékletében foglaltak szerint módosul.
   2. cikk
   A 138/2004/EK rendelet II. melléklete az e rendelet II. mellékletében foglaltak szerint módosul.
   3. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező, és közvetlenül alkalmazandó valamennyi tagállamban.
      Kelt Brüsszelben, 2006. június 20-án.
      
         
            a Bizottság részéről
         
         Joaquín ALMUNIA
         
            a Bizottság tagja
         
      
   
   
      (1)  HL L 33., 2004.2.5., 1. o. A legutóbb a 306/2005/EK bizottsági rendelettel (HL L 52., 2005.2.25., 9. o.) módosított rendelet.
   
      (2)  HL L 179., 1972.8.7., 1. o.
   
      I. MELLÉKLET
      A 138/2004/EK rendelet I. melléklete a következőképpen módosul:
      
                  1.
               
               
                  A 2.096. bekezdést el kell hagyni.
               
            
                  2.
               
               
                  A 2.107. bekezdés után a szöveg a következő bekezdéssel egészül ki:
                  „j)   Pénzközvetítői szolgáltatás közvetett módon mért díja (FISIM)
                  
                           
                              2.107.1.
                           
                           
                              Az ESA 95 megállapodás értelmében a mezőgazdasági nemzetgazdasági iparág által felhasznált FISIM-értéket a mezőgazdasági ágazat folyó termelőfelhasználásaként kell elszámolni (vö. ESA 95, I. melléklet).”
                           
                        
            
                  3.
               
               
                  A 2.108. bekezdés címének helyébe a következő szöveg lép:
                  „k)   Egyéb áruk és szolgáltatások”.
               
            
                  4.
               
               
                  A 2.108. bekezdés i) pontjának helyébe a következő szöveg lép:
                  
                              „i)
                           
                           
                              A számlázott banki díjak (de a bankkölcsönök kamata nem tartozik ide)”.
                           
                        
            
                  5.
               
               
                  A 3.079. bekezdés helyébe a következő szöveg lép:
                  
                              „3.079.
                           
                           
                              Mivel a pénzügyi közvetítői szolgáltatások értékét különböző ügyfelek számára utalják ki, a pénzügyi közvetítők által teljesített vagy kapott tényleges kamatkifizetéseket korrigálni kell a pénzügyi közvetítők által felszámított implicit szolgáltatási díjat tartalmazó kamatrés kiküszöbölése érdekében. E költségek becsült értékét le kell vonni a pénzügyi közvetítőktől hitelt felvevők által fizetett kamatból, és hozzá kell adni a számlatulajdonosok kamatbevételeihez. A költségeket a pénzügyi közvetítők által az ügyfeleik számára nyújtott szolgáltatások díjazásának, és nem kamatfizetésnek kell tekinteni (vö. 2.107. bekezdés és a 2.108. bekezdés i) pontja; ESA 95, I. függelék, 4.51).”
                           
                        
            
   
      II. MELLÉKLET
      A 138/2004/EK rendelet II. mellékletében a 19.10. kategória (Egyéb áruk és szolgáltatások) helyébe a következő kategóriák lépnek:
      
         
                     Kategória
                  
                  
                     Változók jegyzéke
                  
                  
                     n. referenciaévre vonatkozó adatszolgáltatás
                  
               
                     n. év
                     november
                     (becslések)
                  
                  
                     n + 1. év
                     január
                     (becslések)
                  
                  
                     n + 1. év
                     szeptember
                  
               
                     „19.10
                  
                  
                     Pénzközvetítői szolgáltatás közvetett módon mért díja (FISIM)
                  
                  
                     X
                  
                  
                     X
                  
                  
                     X
                  
               
                     19.11
                  
                  
                     Egyéb áruk és szolgáltatások
                  
                  
                     X
                  
                  
                     X
                  
                  
                     X”